พิจารณาการเป็นเจ้าของแมววิเชียรมาศ หาแมววิเชียรมาศ เรียนรู้เกี่ยวกับสายพันธุ์
มีเหตุผลดีๆ หลายประการในการเลี้ยงแมววิเชียรมาศ ลองศึกษาเกี่ยวกับข้อดีต่างๆ ของสายพันธุ์นี้ระหว่างตัดสินใจว่าแมววิเชียรมาศนั้นเหมาะกับคุณหรือไม่   เป็นที่รู้กันว่าแมววิเชียรมาศนั้นชอบแสดงความรัก พวกมันชอบนั่งบนตักของคุณหรือแม้แต่ปีนขึ้นไปนอนบนเตียงกับคุณตอนกลางคืน  แมววิเชียรมาศนั้นสวยงามมาก พวกมันมีหลายสีและมีตาสีฟ้าสวยงาม สีพื้นฐานได้แก่ แต้มสีครั่ง สีช็อกโกแลต สีฟ้า และสีม่วงอ่อน  แมววิเชียรมาศไม่ต้องจัดแต่งขนมากนัก พวกมันมีขนสั้นและเวลาขนร่วงก็สังเกตเห็นได้ไม่ดีเท่าพันธุ์อื่นๆ เจ้าเหมียวพันธุ์นี้พลังเยอะและชอบเล่น พวกมันเข้ากันได้ดีกับเด็กๆ และพวกมันอาจจะอดทนกับเด็กอายุน้อยได้มากกว่ากับผู้ใหญ่ แน่นอนว่า คุณควรควบคุมเด็กเล็กกับสัตว์เลี้ยงเพื่อจะได้มั่นใจในความปลอดภัยของเด็กและสัตว์เลี้ยง หากคุณอยากเลี้ยงสุนัขแต่ไม่สามารถพามันไปเดินเล่นได้หรือไม่ได้รับอนุญาตให้เลี้ยงในที่ๆ คุณอาศัย บางทีคุณอาจจะอยากเลี้ยงแมววิเชียรมาศ พวกมันมีลักษณะร่วมที่เหมือนกันกับสุนัขและแมววิเชียรมาศบางตัวยังสามารถสอนให้วิ่งไปคาบของได้ด้วย ดูให้แน่ใจว่าคุณได้รับอนุญาตให้เลี้ยงแมวได้ในที่ๆ คุณอยู่ หากคุณเช่าที่พัก ควรลองถามเจ้าของที่พักให้แน่ใจก่อน สัตว์พันธุ์แท้บางชนิดอาจมีความเสี่ยงต่อปัญหาสุขภาพบางชนิดได้มาก เนื่องมาจากการคัดเลือกพันธุ์ที่มีความสำคัญต่อการสร้างสายพันธุ์นั้น แมววิเชียรมาศก็ไม่ต่างกัน สภาวะบางประการที่อาจเกิดกับแมววิเชียรมาศได้แก่:  โรคไตชนิดเกิดเร็ว ปัญหาหลากหลายประการที่มีผลต่อไตส่งผลให้แมวแก่ก่อนวัยอันควร สภาวะนี้อาจทำให้เกิดอาการกระหายน้ำ ไม่เจริญอาหาร น้ำหนักลด อาเจียน ลมหายใจเหม็น ชั้นผิวหนังแย่ และเสียชีวิตก่อนวัย ในบางกรณี ความเสื่อมโทรมของสุขภาพนี้อาจชะลอได้ด้วยการกินอาหารและยาตามที่แพทย์สั่ง แต่จำเป็นต้องไปหาสัตวแพทย์บ่อยๆ ด้วย   ความอ่อนแอในระบบภูมิคุ้มกัน สภาวะนี้จะทำให้แมวติดโรคลูคีเมียแมวได้ง่าย หากคุณมีแมวที่เป็นโรคลูคีเมีย การนำแมววิเชียรมาศมาเลี้ยงก็อาจไม่ดีเท่าไร โรคหลอดอาหารขยายใหญ่ หลอดอาหารคือหลอดกล้ามเนื้อที่เชื่อมปากและกระเพาะอาหาร หากแมวเป็นโรคหลอดอาหารขยายใหญ่ หลอดอาหารก็จะขยายตัวและหย่อนลง ซึ่งจะทำให้อาหารลงไปยังกระเพาะได้ช้า สภาวะนี้จะทำให้เกิดการสำรอกอาหารออกจากกระเพาะ ได้รับแคลอรี่ไม่เพียงพอ และขาดสารอาหาร ตากระตุก แมววิเชียรมาศอาจมีอาการพลิกบริเวณเส้นประสาทที่เชื่อมไปยังตา ซึ่งจะหมายถึงการที่ดวงตาเคลื่อนไปข้างๆ กลับไปมาราวกับว่ากำลังดูรถไฟเคลื่อนผ่านไปอย่างไม่สิ้นสุด ควรรู้ว่าแมววิเชียรมาศจากสถานสงเคราะห์สัตว์อาจไม่ใช่พันธุ์แท้ แม้ว่ามันจะเหมือนแมววิเชียรมาศก็ตาม วิธีเดียวที่จะรู้ว่าแมวตัวนั้นเป็นแมววิเชียรมาศหรือไม่คือการดูใบจดทะเบียนแมวตัวนั้น ซึ่งสถานสงเคราะห์ส่วนใหญ่จะไม่มี อย่างไรก็ตาม แมวจากสถานสงเคราะห์ก็เป็นเพื่อนที่ดีกับคุณได้ กลุ่มช่วยเหลือแมวอาจมีใบรับรองสำหรับแมววิเชียรมาศ ขึ้นอยู่กับว่าแมวเหล่านั้นได้มาแบบไหน หากคุณอยากแน่ใจว่าแมวที่รับมาเลี้ยงเป็นวิเชียรมาศจริงๆ ก็อย่ารับแมวจากผู้เพาะพันธุ์เถื่อนหรือร้านขายสัตว์เลี้ยง ให้ค้นหาข้อมูลให้ดีก่อน ผู้เพาะพันธุ์ที่มีความรับผิดชอบจะเต็มใจให้คุณดูใบอ้างอิงและบอกคุณได้ว่าพวกเขาขึ้นอยู่กับสมาคมแมวใด พวกเขาจะให้ใบจดทะเบียนและใบรับประกันสุขภาพด้วย งานแสดงโชว์แมวคือที่ที่คุณสามารถพบผู้เพาะพันธุ์ที่น่าเชื่อถือได้. หากคุณไม่รู้จักผู้เพาะพันธุ์แถวที่คุณอยู่และไม่สามารถหาแมววิเชียรมาศในสถานสงเคราะห์สัตว์ได้ ให้ลองถามสัตวแพทย์ในท้องถิ่นว่าคุณจะสามารถหาแมววิเชียรมาศได้อย่างไร สัตวแพทย์อาจสามารถแนะนำผู้เพาะพันธุ์ที่มีชื่อเสียงหรือกลุ่มช่วยเหลือแมววิเชียรมาศในบริเวณใกล้คุณได้ ในขณะที่แมวพันธุ์อื่นเงียบสงบ ทำตัวสบาย และชอบนอนเยอะๆ แต่แมววิเชียรมาศไม่ใช่แบบนั้น มองในทางหนึ่ง การเลี้ยงแมววิเชียรมาศก็เหมือนการเลี้ยงหมามากกว่า แมววิเชียรมาศนั้นดื้อและฉลาด หากแมววิเชียรมาศตั้งเป้าจะทำอะไรสักอย่าง มันก็จะทำสิ่งนั้นไม่ว่าจะมีอุปสรรคหรือผลเป็นอย่างไร เนื่องมาจากความฉลาดและความดื้อรั้นของมัน แมววิเชียรมาศนั้นฝึกได้ยากมาก ตัวอย่างเช่น แมววิเชียรมาศอาจไม่สนใจเหตุการณ์ที่มันไม่ชอบ เช่น การถูกฉีดน้ำใส่ ซึ่งทำให้ยากที่จะยับยั้งมันจากพฤติกรรมแย่ๆ แมวโดยทั่วไปอาจส่งเสียงหรือครางเป็นบางครั้ง แต่แมววิเชียรมาศนั้นร้องเสียงยาวและร้องโหยหวนด้วย แมววิเชียรมาศอาจเดินตามคุณและส่งเสียงร้องดังยาวเป็นชั่วโมงๆ หากมันต้องการอะไร เสียงร้องโหยหวนของแมววิเชียรมาศนั้นดังและอาจน่ารำคาญ ซึ่งอาจยากที่จะทำเป็นไม่สนใจ ลองคิดดูว่าแมวที่ส่งเสียงร้องดังจะทำให้คุณรำคาญหรือจะช่วยปลอบโยนคุณ หากคุณต้องการแมวเพราะคุณออกจากบ้านบ่อยๆ แมววิเชียรมาศคงไม่ใช่ตัวเลือกที่ดี แมววิเชียรมาศชอบได้รับความสนใจและจะร้องโหยหวนหรือทำลายสถานที่นั้นๆ หากมันไม่ได้ความสนใจ แมวพันธุ์นี้ขี้อ้อนและต้องการความสนใจของคุณอย่างมาก หากมันไม่ได้ความสนใจเท่าที่ควร มันก็จะเปลี่ยนนิสัยมาทำลายข้าวของเวลาที่ต้องอยู่ตัวเดียว คุณอาจต้องนำแมววิเชียรมาศไปฝากเลี้ยงหรือจ้างคนดูแลสัตว์เลี้ยงหากคุณจะไม่อยู่บ้านมากกว่าหนึ่งวัน เนื่องจากแมววิเชียรมาศจะไม่สามารถทนการไม่อยู่ของมนุษย์ได้เป็นเวลานานๆ หากคุณวางแผนจะเลี้ยงลูกแมววิเชียรมาศ คุณก็ควรที่จะทำบ้านให้ปลอดภัยสำหรับลูกแมว แต่แม้ว่าคุณจะนำแมววิเชียรมาศที่โตแล้วมาเลี้ยง คุณก็ยังต้องแน่ใจว่าบ้านปลอดภัยพอสำหรับแมว แมววิเชียรมาศนั้นฉลาดและขี้สงสัยมาก พวกมันอาจไปพันกับสายอุปกรณ์ไฟฟ้าหรือปีนขึ้นบนชั้นของคุณได้. ยึดสายต่างๆ ที่ไม่แน่น กั้นฉากหน้าเตาไฟ ใช้ที่ล็อกแบบปลอดภัยสำหรับเด็กกับชั้นวางของ และเก็บฟืนไฟให้ห่าง
เรียนรู้เกี่ยวกับลักษณะเด่นของแมววิเชียรมาศ. พิจารณาแมววิเชียรมาศหากคุณอยากเลี้ยงสุนัขแต่เลี้ยงไม่ได้. รับรู้ถึงปัญหาสุขภาพที่เกี่ยวข้องกับแมววิเชียรมาศ. อุปการะแมววิเชียรมาศจากกลุ่มช่วยเหลือแมวหรือสถานสงเคราะห์. ซื้อแมววิเชียรมาศจากผู้เพาะพันธุ์ที่ไว้ใจได้. ถามสัตวแพทย์เพื่อขอคำแนะนำ. ควรเข้าใจว่าแมววิเชียรมาศแตกต่างจากแมวสายพันธุ์อื่นๆ. เตรียมใจไว้ว่าการฝึกแมววิเชียรมาศนั้นยาก. ควรรับรู้ว่าแมววิเชียรมาศนั้นชอบร้องเสียงดัง. ระลึกไว้ว่าแมววิเชียรมาศชอบการมีเพื่อน. ลองคิดดูว่าคุณจะทำบ้านให้ปลอดภัยมากพอสำหรับแมวหรือลูกแมวใหม่ได้หรือไม่.
https://www.wikihow.com/Decide-if-a-Siamese-Cat-Is-Right-for-You https://www.wikihow.com/Decide-if-a-Siamese-Cat-Is-Right-for-You https://www.wikihow.com/Decide-if-a-Siamese-Cat-Is-Right-for-You
Considering Siamese Cat Ownership Finding a Siamese Cat Learning About the Breed